### Beslutning

Elna Christensen, Christina Kristensen, Nicklas Mathiesen, Eric Karlsen, Frans Kjeldsen og René Steffensen kunne tiltræde indstillingen i overensstemmelse med Magistratens anbefaling.

 Kenneth Krogh tog forbehold med henblik på en nærmere drøftelse i byrådsgruppen.

Godkendelse af Taxa 4x27 som nyt bestillingskontor i [adresse], herunder godkendelse af tilslutningsvedtægt og ansvarlig leder.

### Resumé

Taxa 4x27 (Amager-Øbro Taxi 4x27) har ansøgt Aarhus Kommune om tilladelse til at oprette et taxibestillingskontor i [adresse] med virkning fra 1. juli 2016.

 Oprettelse, drift og ledelsen af et bestillingskontor kræver godkendelse af byrådet.

 Taxa 4x27 (Amager-Øbro Taxi 4x27) har i deres ansøgning fremsendt en underskreven liste, der indeholder 10 vognmænd med i alt 18 tilladelser (vogne). Der er pt. godkendt to bestillingskontorer i [adresse]: Aarhus Taxa og Dantaxi.

 Pr. 1. januar 2015 har Aarhus Taxa 224 tilladelser (vogne) til taxikørsel og Dantaxi har 45 tilladelser (vogne). Det samlede antal vogne med tilladelse til at taxikørsel i [adresse] er således 269.

 Ansøgningen fra Taxi 4x27 (Amager-Øbro Taxi 4x27) har været drøftet i Taxinævnet, og nævnet har enstemmigt indstillet, at byrådet godkender ansøgningen.

 Der har siden 2004 været en ret stor nedgang i antallet af ture i [adresse] på 34 %, og det må således i dag betegnes som en branche, hvor både vognmænd og chauffører har en vis udfordring med at opretholde en solid indtjening.

 Derfor har Taxinævnet i august 2015 i fuld forståelse med Aarhus Taxa og Dantaxi besluttet at indfase en reduktion på 55 tilladelser (vogne), svarende til 20 % af alle tilladelser. Det er Taxinævnets forventning af reduktionen vil kunne være gennemført om ca. 2 år.

### Indstilling

Det indstilles:

 At 1) Taxa 4x27 ([adresse]) godkendes som bestillingskontor med en gyldighedsperiode på 10 år

 At 2) Tilslutningsvedtægt for bestillingskontoret Taxa 4x27 ([adresse]) godkendes

 At 3) Stig Thomsen godkendes som ansvarlig leder af Taxa 4x27 ([adresse]) med samme gyldighedsperiode som godkendelsen af bestillingskontoret.

### Sagens forløb

12-05-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 17-05-2016 Magistraten
Fremsendes til [adresse] med bemærkning, at Magistraten i mødet den 17. maj 2016 anbefaler, at byrådet tiltræder Magistratsafdelingen for Teknik og Miljøs indstilling af 26. april 2016.

 Rådmand Ib Christensen og rådmand Randi Holm tog forbehold.
 25-05-2016 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 25. maj 2016.
 06-06-2016 Teknisk Udvalg
Elna Christensen, Christina Kristensen, Nicklas Mathiesen, Eric Karlsen, Frans Kjeldsen og René Steffensen kunne tiltræde indstillingen i overensstemmelse med Magistratens anbefaling.

 Kenneth Krogh tog forbehold med henblik på en nærmere drøftelse i byrådsgruppen.
 08-06-2016 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 8. juni 2016 har vedtaget Magistratens indstilling i overensstemmelse med erklæring fra Teknisk Udvalg af 6. juni 2016.